ปตท. - บางจาก ปรับขึ้นราคาขายปลีกน้ำมันทุกชนิด 50 สตางค์ต่อลิตร ยกเว้น E85 น้ำมันดีเซลและดีเซลพรีเมี่ยม ปรับขึ้น 30 สตางค์ต่อลิตร มีผลพรุ่งนี้ (26 ก.ย.61) เวลา 05.00 น.
บริษัท ปตท. น้ำมันและการค้าปลีก จำกัด หรือพีทีทีโออาร์ และบริษัท บางจาก คอปปอเรชั่น จำกัด(มหาชน) ประกาศปรับขึ้นราคาขายปลีกน้ำมันทุกชนิด 50 สตางค์ต่อลิตร ยกเว้น E85 น้ำมันดีเซลและดีเซลพรีเมี่ยม ปรับขึ้น 30 สตางค์ต่อลิตร มีผลวันพรุ่งนี้ (26 ก.ย.61) เวลา 05.00 น. เป็นต้นไป ส่งผลให้ราคาขายปลีกน้ำมันหน้าสถานีบริการในเขตกรุงเทพมหานครและปริมณฑล ดังนี้ เบนซิน 95 ลิตรละ 38.26 บาท , แก๊สโซฮอล์ 95 ลิตรละ 31.15 บาท , แก๊สโซฮอล์ 91 ลิตรละ 30.38 บาท , E20 ลิตรละ 28.14 บาท , E85 ลิตรละ 21.94 บาท ส่วนดีเซล ลิตรละ 29.89 บาท และดีเซลพรีเมี่ยม ลิตรละ 32.89 บาท  ทั้งนี้ ราคาดังกล่าว เป็นราคาที่ยังไม่รวมภาษีบำรุงแต่ละจังหวัด